b'\n_START_ARTICLE_\nLo\xc5\xbeban\n_START_PARAGRAPH_\nDirbtin\xc4\x97 kalba Lojban ([\xcb\x88lo\xca\x92ban]) (kurios pirmtakas yra kita dirbtin\xc4\x97 kalba Loglan) buvo sukurta Logi\xc5\xa1kos Kalbos Grup\xc4\x97s (Logical Language Group) 1987 metais, siekiant papildyti ir patobulinti Loglan._NEWLINE_Kalba per\xc4\x97m\xc4\x97 visus pagrindinius Loglan tikslus, tik patobulino koncepcijas.\n_START_SECTION_\nKalbos paskirtis\n_START_PARAGRAPH_\nLojban primtak\xc4\x97 kalba Loglan buvo skirta patikrinti Sapir-Whorf hipotez\xc4\x99 (kuri teigia, kad kiekvieno \xc5\xbemogaus m\xc4\x85stymas stipriai paveikiamas jo kalbamos kalbos ir, kad kalba yra vienas svarbiausi\xc5\xb3 veiksni\xc5\xb3, apsprend\xc5\xbeian\xc4\x8di\xc5\xb3 pasaulio suvokim\xc4\x85)._NEWLINE_Lojban skirta taip pat ir lingvistiniams tyrimams, dirbtinio intelekto paie\xc5\xa1koms, \xc5\xbemogaus ir kompiuterio bendravimo pagerinimui, mokymosi priemonei ir pan.\n_START_SECTION_\nTeorija apie bendravim\xc4\x85 su kompiuteriu\n_START_PARAGRAPH_\nBeveik visos nat\xc5\xabralios kalbos yra sud\xc4\x97tingos, turi daug i\xc5\xa1im\xc4\x8di\xc5\xb3, ir pan. Lojban kalboje pasistengta kiek \xc4\xafmanoma to i\xc5\xa1vengti. Taigi, u\xc5\xbeuot ver\xc4\x8diant kompiuter\xc4\xaf mokytis nelogi\xc5\xa1kas ir pilnas i\xc5\xa1im\xc4\x8di\xc5\xb3 \xc5\xbemoni\xc5\xb3 kalbas, b\xc5\xabt\xc5\xb3 kur kas papras\xc4\x8diau j\xc4\xaf mokyti visi\xc5\xa1kai logi\xc5\xa1kos ir elementarios kalbos. Taip siekiama supaprastinti galim\xc4\x85 \xc5\xbemogaus ir kompiuterio tiesioginio bendravimo ateityje galimyb\xc4\x99.\n_START_SECTION_\nGandai\n_START_PARAGRAPH_\nInternete yra ir gand\xc5\xb3, kad Lojban i\xc5\xa1mokimas ir vartojimas gali padidinti keleriopai (kai kur teigiama, kad net \xc5\xa1e\xc5\xa1eriopai), m\xc4\x85stymo spart\xc4\x85. Ta\xc4\x8diau tokie gandai realaus patvirtinimo neturi, o daugelis \xc5\xbemoni\xc5\xb3 ir paneig\xc4\x97 \xc5\xa1i\xc4\x85 galimyb\xc4\x99.'